text: Fyrværkeri-sag: Anholdt mand har tidligere haft fyrværkerilager
  10 september 2010 kl. 10.03
  Det formodes, at den anholdte i sagen fra Jels tidligere har drevet fyrværkerivirksomhed.
  Tilbage i november 2004 blev en dengang 29-årig mand fra Jels anholdt for at have opbevaret 1 ton fyrværkeri i en lade sammen med en bunke chrysantemumbomber og hjemmelavede kanonslag.
  Den mand skulle angiveligt være identisk med den 35-årige mand, som i nat blev anholdt i forbindelse med ransagningen af en landbrugsejendom i Jels.
  